天壇
作者：白元鑒
朝代：唐

paragraphs: 天壇高百尺，只在翠微間。
碧蘚遺蹤古，青松白日閒。
丹成人已化，雲去鶴應還。
時有吹簫客，月明來故山。
（同前。
）（〖1〗《洞霄圖志》卷四《古跡門·昇天壇》條：「舊志云：在大滌山中峯之上，又名法象壇。
上應天而圓，下應地而方，中應《易》卦而八角。
許遠遊真君精研洞典，登其上而仙去，時天降白鹿下迎，故中峯名白鹿山。
今山頂界松內數丈之地，草木弗植，是其遺址也。
」）。